Dakteri Balc, paldies, ka atkal ar mums tiekaties.
Mēs gribētu pievērsties piektajai dienai. 1. septembrim.
Mēs visi mirsim.
Tas bija pilnīgs haoss.
Neviens nezināja, kas notiek. Nebija neviena atbildīgā.
Un tika pieņemti tādi lēmumi, kādi nebūtu bijis jāpieņem.
Mums ir pamatīgi jāsamazina cilvēku skaits.
Domāju, tev jāevakuējas ar nākamo grupu.
Jāevakuējas?
Sūzan, es nevaru evakuēties. Es esmu ārsts.
Ārsti rūpējas par pacientiem.
Horas, mēs neviens vairs neko nevaram darīt.
Man teica, lai tūlīt gatavojos aizbraukt.
Ka mani sūtīs prom glābšanas laivā.
Es par to izjūtu milzīgu vainas apziņu.
Ka nepaliku tur līdz pašām beigām.
Īsta varonība būtu bijusi mums atcerēties, kāpēc mēs esam ārsti,
un, lai cik slikti būtu apstākļi,
turēties pie mūsu zvēresta: "Nekaitēt."
Bet visā tajā haosā cilvēki atmeta savu patieso sūtību.
Un pielavījās šis aklums un visu pārņēma.
Proti, tas pārņēma visu.
Brieniet pa ūdeni
Brieniet pa ūdeni, bērni
Brieniet pa ūdeni
Brieniet pa ūdeni, bērni
Brieniet pa ūdeni
Dievs šos ūdeņus sabangos
Cilvēks nogāja pie upes
Cilvēks nogāja pie upes, Kungs
Cilvēks nogāja pie upes
Nogāja tur lūgties
Brieniet pa ūdeni
Brieniet pa ūdeni, bērni
PAMATĀ ŠERIJAS FINKAS GRĀMATA
Brieniet pa ūdeni
Dievs šos ūdeņus sabangos
ATMAKSA
BATONRŪŽA
11 MĒNEŠUS PĒC VIESUĻVĒTRAS KATRĪNA
2006. GADA 18. JŪLIJS
Labdien.
Memoriālā slimnīca ir slimnīca Ņūorleānā.
Tā ir liela slimnīca, sen jau tur bijusi.
Tajā slimnīcā ir mazāka slimnīca, ko sauc Lakeside.
LifeCare.
LifeCare ārstē akūti slimos pacientus,
daži no kuriem esot nogalināti ar letālu injekciju.
Daktere Anna Pou un divas medmāsas, Šerija Lendrija un Lorija Budo,
apcietinātas par četrām apsūdzībām slepkavību lietās.
Četriem pacientiem injicēts morfijs un "mazdoloms".
Midazolāms.
Midazolāms, ko pazīst kā Versed.
Katras no šīm zālēm var nogalināt,
bet, saliekot tās kopā, iegūst letālu kokteili.
Mediķiem varbūt šķita, ka viņi ir Dievs.
Viņiem bija uzticēts rūpēties par cilvēku drošību, kuriem bija vajadzīga palīdzība.
Tā nav eitanāzija. Tā ir vistīrākā un parastākā slepkavība.
Lieta tiek nodota Orleānas apgabala prokurora Edija Džordana birojam.
Viņš izlems, vai iepriekšējās izmeklēšanas zvērinātajiem apsūdzēt slepkavībā.
Paldies.
Viesuļvētras Katrīna sekas. Otrdien...
NĀVES SLIMNĪCĀ
Ārste un divas medmāsas apsūdzētas par slepkavību.
...apsūdz par četru pacientu nogalināšanu
Memoriālajā slimnīcā Ņūorleānā.
RIČARDS SIMONSS JUN. ADVOKĀTS
Kādi tiesībsargi vajā ārstus un medmāsas, kuri krīzes laikā palika savos posteņos?
Ģenerālprokurora birojs arestējis trīs krietnas mediķes,
lai viņam būtu pasākums ar medijiem viņa reputācijas atbalstam.
Vai jūsu kliente daktere Pou ir nevainīga?
Jā. Šaubu nav. Pilnīgi.
Nav bijis krimināla amatpārkāpuma.
Redzat šo ar zvērestu apliecināto liecību?
Tas ir tikai papīra gabals ar apgalvojumiem,
un kā katram papīra gabalam tam ir divas puses.
Te nav motīva, un te nav slepkavības.
Ko man darīt, Vinc?
Kā lai eju laukā no mājas? Nu, ko cilvēki par mani domās?
Ko viņi domās...
Viņi domās, ka tu tiec nepatiesi vajāta, kā arī ir.
Jā, hallo?
Nē, viņa nav pieejama.
Kā, lūdzu?
Jā, nu, nav svarīgi, kas es esmu. Skaidrs?
Nē, nevaru.
Zini ko? Es to štruntu vienkārši izraušu.
Tur joprojām ir kādai seši septiņi, kas lavās un glūn.
Nevar būt. -Sirreāli.
Nu, man jānodod mana pase.
Līdz ceturtdienai jāierodas ar 100 000 dolāru drošības naudu,
vai arī mani iebāzīs atpakaļ cietumā.
Nespēju noticēt, ka tas notiek.
Manējais ir izslēgts. Atraduši tavējo?
Hallo. -Vinc, te Dens Nass. Kā jums iet?
Sveiks, Den. Mums iet tik labi, cik nu var iet.
Klau, es mēģinu sazvanīt Annu.
Jā. Labi. Vai... Pagaidi mirklīti.
Sveiks, Den.
DENS NASS, ĶIRURGS
Anna, man ļoti žēl.
Man nelabi no tā, kas notiek, ko viņi liek tev piedzīvot.
Visi ir tavā pusē, un cilvēki jautā, ko viņi var darīt.
Ir mierinoši to dzirdēt.
Es piedāvāju, lūk, ko. Gribu izveidot tavas juridiskās aizstāvības fondu.
Den, tas nav vajadzīgs.
Ir gan. Zini, būsim pragmatiski. Tev vajadzēs naudu.
Un visi cilvēki grib palīdzēt.
Tās ir neticamas rūpes.
Nu beidz.
Dažas saīgušas personas sniedz šīs smieklīgās liecības.
Un tad pēkšņi visa šī lieta
kļūst par absurdu, sensacionālu valsts ziņu?
Nu, kā jau es teicu, man ir nelabi.
Nespēju tev izteikt, cik ļoti esmu pateicīga par šo zvanu un atbalstu.
Nu protams. Mēs visi esam tavā pusē.
Cīņa ir sākusies.
Mēs paveicam tādu darbu, un Fotijs pat nevar nolasīt vārdus.
Jā. Svarīgi ir, ko darīs Ņūorleānas apgabala prokurors.
Kas par viņu zināms?
Nu, es nezinu, ko Edijs Džordans par šo domā.
Lieliski.
Mums jāpanāk, lai viņam šī lieta šķiet neapstrīdama.
Katrs prokurors vispirms gribēs zināt, kā šīs nāves klasificē eksperti.
Uz to mēs arī koncentrēsimies, uz kriminālpierādījumiem.
KRIMINĀLIZMEKLĒTĀJA BIROJS
Apsolīju labu vakaru, ja konsultēsiet.
Dabūju mums galdiņu Galatoire's.
Redzēsim, kādas mums pēc tam būs nepatikšanas.
Patologu bariņš skraida pa bāriem.
Labāk nevar būt.
Buč, vai prokurors būs te vai ne?
Edijs Džordans zina par šo tikšanos.
Nu tad sāksim. Informēsim par nokavēto.
Robert, vai gribi sākt?
Labi. Tā, mana laboratorija aplūkoja 41 līķa audu paraugus.
23 no tiem tika atklāts morfijs vai midazolāms, vai abi.
Labi, nu, kādi daudzumi atklāti?
Man šo zāļu koncentrācija šķiet ļoti augsta.
Pamatīgi duras acīs.
Nu, ja ņem vērā līķu stāvokli, vai tavi rezultāti, tavuprāt, ir ticami?
Pilnīgi. Jā, tā es domāju.
Nu labi. Tad apskatīsim pacientus pa vienam.
Alise Haclere, 90 gadus veca LifeCare paciente, kurai ārstēja pneimoniju.
Trešdienas vakarā viņa nesūdzējās ne par sāpēm, ne diskomfortu,
lai vajadzētu šīs zāles.
Tomēr ceturtdienas pēcpusdienā viņa bija mirusi.
Ar morfiju un midazolāmu viņas aknās, smadzenēs un muskuļaudos.
Neviens nebija izrakstīts. -Skatoties uz rezultātiem,
mans secinājums ir, ka tā ir slepkavība. Maikl, saki, vai piekrīti.
Es piekrītu.
Roza Savuā.
Klātesošas abas zāles. Bez medicīniskas indikācijas. Slepkavība.
Piekrītu. -Vilda Makmanusa.
Slepkavība.
Emets Everets.
Šis pacients esot bijis pie apziņas, samaņas un modrs.
Nebija izrakstītas nevienas no tām zālēm.
Slepkavība. -Piekrītu.
SLEPKAVĪBA
Piedodiet, ka nokavēju.
Kas jūs esat? -Apgabala prokurora palīgs.
Maikls Moraless. Un jūs?
Bučs Šeifers. Tā ir Virdžīnija Raidere. Mēs esam no ģenerālprokurora biroja.
Kur ir Edijs Džordans? -Esmu te viņa vietā.
Prokuroram ir kas labāks darāms par vismaz 20 slepkavību izskatīšanu?
Es šajā lietā esmu vadošais prokurors.
Ja jums ir kas sakāms, paklausīsimies.
Moralesa kungs, varam brīdi aprunāties laukā?
Moralesa kungs, jūs noteikti piekritīsiet,
ka šajā lietā izšķirošie ir toksikologu ziņojumi.
Acīmredzot.
Mums ir pilsētas kriminālizmeklētājs, divi neatkarīgi tiesu patologi
un valsts labākās laboratorijas direktors.
Viņi visi atlidojuši šurp aplūkot pierādījumus.
Sajūta, ka Edijam Džordanam būtu te jābūt.
Ģenerālprokurors zināja, ka kriminālprocesu vadīsim mēs,
bet izvēlējies knapi mūs iesaistīt.
Taču šī ir mūsu sasodītā lieta,
un mēs izlemsim, kā ar to tikt galā.
Neuzskatāt, ka šī lieta pelnījusi apgabala prokurora uzmanību?
To pelnījusi jebkura nāve šajā pilsētā.
Bet es šīs nesauktu par tipiskām slepkavībām.
Klau, es 27 gadus esmu bijis prokurors, tāds kā jūs.
Un es varu pateikt, ka esam jums sagatavojuši labu lietu. Pamatotu lietu.
Un es izlemšu, vai tas tā tiešām ir.
Ejam atpakaļ iekšā?
Es jūtu entuziasma atšķirību starp mums un palīgu Moralesu.
Domā?
Vai kāds vēl runā ar tiem izmeklētājiem?
Bez tiesas pavēstes un Tenet jurista ne.
Cerams, neviens cits viņiem vairs neko nepateiks.
Ja drīkstu jautāt,
kāpēc darbiniekiem nevajadzētu vēlēties runāt ar izmeklētājiem?
Ja viņi nav neko sliktu izdarījuši, par ko viņiem uztraukties?
Tu tiešām esi tik naivs, Horas?
Nu, es tikai prātoju,
kāpēc neviens negrib atzīt, ka tika pieļautas kļūdas.
Horas, drīkstu tev ko pajautāt? -Protams.
Ja tev būtu jāizvēlas: atbrīvot pacientu no sāpēm,
iespējams, pietuvinot viņa nāvi,
vai pamest pacientus ciešam lēnu nāves agoniju,
ko tu izvēlētos darīt?
Nu es nedomāju, ka tāda bija izvēle.
Var atbrīvot no sāpēm, cilvēkus nenogalinot.
Un nevienam nebija viņi jāpamet.
Fakts ir tāds: kad ārsti nonāk nepārliecinošā situācijā,
kur jāizvēlas, kuru aprūpēt un kuru ne,
pareizu atbilžu nav, Horas.
Ir tikai šausmīgas izvēles.
Tā nebija.
Ak tā? Kur bija darbu saraksts? Ārkārtas rīcības plāni?
Vai kāds bija definējis kritērijus, pēc kuriem mums bija jādarbojas?
Jūing, es tikai gribu, lai mēs visi kopā apsēžamies
un saprotam, kas nogāja greizi, lai varam no tā mācīties nākotnei.
Uzlikšu sev kādus vēžus.
Jā, es arī.
Pēc viesuļvētras Katrīna
Superdome visā valstī kļuva par zaudējumu simbolu.
Tagad tas ir cerības un atjaunotnes sinonīms.
Notiek apjomīga renovācija,
strādnieki strādā septiņas dienas nedēļā, lai salabotu salūzušo.
12 MĒNEŠUS PĒC VIESUĻVĒTRAS KATRĪNA
2006. GADA 14. AUGUSTS
Mūs lūdz pārtraukt izmeklēšanu.
Ko? Tu joko?
Moraless uzrakstījis Edija Džordana vārdā vēstuli ģenerālprokuroram,
ka viņiem mūs vairs nevajagot,
ka mūsu turpmākais darbs nebūtu noderīgs.
"Nebūtu noderīgs"?
Mums ir 50 000 lapu ar dokumentāliem pierādījumiem.
Nu, viņi lūdza kopsavilkumu.
Kopsavilkumu 50 000 lappusēm darba.
Labi, kā mēs atbildēsim?
Domāju, uzrakstīsim viņam kopsavilkumu...
un tad uzgrūdīsim viņam 50 000 lapu.
Bļāviens.
Kad mēs runājām ar Keriju Everetu,
viņa uzreiz skaidri pateica, ka viņas vīrs Emets
nebija uz nāves gultas, kad Ņūorleānu skāra viesuļvētra Katrīna.
Everetas kundze, vai jūsu vīrs bija tuvu nāvei,
kad pāri brāzās viesuļvētra? -Nē.
Domājat, viņi negribēja viņu pārvietot?
Runāsim atklāti. Septītais stāvs.
Tur ir paralizēts 170 kg smags vīrietis. Vai gribēsiet riskēt savainoties,
nesot to vīrieti septiņus stāvus pa trepēm?
Jūs domājat, ka viņš tika nogalināts viņa izmēra dēļ?
Jā, tieši tā es domāju.
Vētra izraisīja... -Nu, nav slikti.
Tiesas prāvas pret Tenet un Memoriālo centru arī gūst publicitāti.
Kurš līdz šim iesūdzējis?
Cik es zinu, Emeta Evereta, Alises Hacleres,
Rozas Savuā un Holisa Alforda ģimenes. -Domājat, tā bija slepkavība?
Jā. Es domāju, ka tā bija slepkavība.
No Ņūorleānas ziņoja...
Ģimeņu locekļi sniedz intervijas un sūdz tiesā.
Tas rada naratīvu, kas mums ir ne pārāk ideāls.
Viņu teiktais nav patiesība.
Jā, es zinu, bet ģimeņu locekļi... Emocionāli tas ir spēcīgi.
Mums jāatrod veids, kā to atspēkot.
Piemēram?
Gribu, lai tu runā 60 Minutes.
Viņi izrādījuši interesi.
Tā tev ir iespēja pastāstīt stāstu no sava skatpunkta.
60 Minutes?
Zinu, ka esi stipra un tiksi galā. -Viņi varētu mani iznīcināt.
Vai arī visa pasaule varētu ieraudzīt tevi tā, kā redzu es.
Padomā par to!
Ja runāšu ar viņiem, viņi var sagrozīt manis teikto.
Tu esi nevainīga, Anna.
Viņiem jāzina, kāda tu esi.
Viņiem jāiepazīst tevi.
Ka tu esi ļoti gādīgs cilvēks, kas neko sliktu nav darījis.
Nu labi.
Šovasar Luiziānas ģenerālprokurors satrieca pilsētu
ar savu apsūdzību, ka četri Memoriālā centra mirušie
nenomira no slimībām un pat ne no šausmīgajiem apstākļiem.
Šovakar pirmo reizi uzklausīsim apsūdzētās viedokli.
Tas man ir neticams šoks, ka es te tiešām sēžu
un sarunājos ar jums valsts televīzijā.
Un es gribu visiem pateikt, ka es neesmu slepkava.
Jūs no augsti cienītas ārstes kļuvāt
par noziedznieci likuma acīs. Ko tas jums nodarījis?
Man tika no krūtīm izrauta sirds,
jo visu savu mūžu es esmu centusies darīt labu.
Un visu pieaugušā mūžu... -Viņa ir pārliecinoša.
...esmu atdevusi visu, kas man ir... -Jā.
...rūpēm par maniem pacientiem.
Vai cilvēki mira?
Jā, cilvēki mira.
No savām slimībām vai apstākļiem?
Saprotiet, slimnīcā bija arī ļoti slimi cilvēki.
Bija šausmīgs karstums,
un mums trūka to instrumentu, kurus parasti lietojam.
Tāpēc cilvēki no šausmīgajiem apstākļiem mira,
jo viņi nebija pietiekami stipri, lai tos pārciestu.
Jēziņ. -Līķi krājās kaudzēs.
Kapela kļuva par morgu.
Tad bija dzirdami šāvieni. Bija bail, ka ielauzīsies marodieri.
Vai jūs kādā brīdī jutāt, ka vairs nespējat?
Jūs mani nepazīstat, tāpēc nezināt, cik es esmu stipra.
Nedomāju, ka kāds atmeta cerības.
Varu jums pateikt, ka es neatmetu cerības,
jo, būdama vēža speciāliste, es dodu cerību saviem pacientiem.
Es esmu cerība.
Viņa arī saka, ka nav spējīga nogalināt aiz žēlastības.
Es neticu eitanāzijai.
Es nedomāju, ka kāds drīkst izlemt, kad pacientam mirt.
Taču es ticu sāpju remdēšanai.
Un tas nozīmē, ka mums ir jāparūpējas, lai viņi neciestu sāpes.
Mana loma, kā jau es teicu, ir palīdzēt atbrīvot viņus no sāpēm.
Dakterei Pou un medmāsām
draud mūža ieslodzījums cietumā
un iespēja, ka vairs nekad nevarēs strādāt medicīnā.
Tā lieta...
patiešām man šķiet vissāpīgākā.
Ziniet, es strādāju no visas sirds un mīlu savu darbu.
Proti, patiešām to mīlu. Tas manā dzīvē ir labākais.
Un fakts, ka
es varbūt vairs nevarēšu turpināt darīt to, ko visvairāk mīlu
un ar ko, zinu, varu darīt daudz laba,
man ir ārkārtīgi, ārkārtīgi sāpīgs.
Zini ko? Pienākuši pēdējie patologu ziņojumi.
Pagaidi. Drīkstu vispirms iedzert kafiju?
Nespīd. -Labi.
Bādens un Vekts rakstiski apstiprinājuši
Minjārda birojā teikto.
Bādena analīze: "Deviņas no LifeCare nāvēm izraisījušas zāles."
Un Vekts analizēja 20 nāves un secināja, ka visas izraisījis zāļu toksiskums.
Un mums ir papildu ziņojumi no dr. Frenka Brešas.
"Slepkavība deviņos gadījumos."
Un tad no dr. Džeimsa Janga,
kurš ir Amerikas Tiesu medicīnas zinātnes akadēmijas prezidents.
"Visi šie pacienti pārdzīvoja iepriekšējo dienu apstākļus,
un tas, ka visi tā stāva pacienti nomira
no zāļu iedarbības 3,5 stundu periodā, nav sagadīšanās."
Tas ir neapstrīdams.
Nav gan. Nekas nav neapstrīdams.
Viņi apelēs pie līķu stāvokļa,
un Fotija apgalvojumi par zāļu nāvējošo iedarbību...
Bet četri labākie medicīnas eksperti visi apgalvo, ka tās bija slepkavības.
Jā.
Ar ko tev pietiktu, Buč?
Runa nav par mani.
Ko? Vai es domāju, ka viņi tika nogalināti?
Velns, jā, protams.
Bet es mēģinu tev pateikt, ka ar pierādījumiem vien te nepietiks.
Kāpēc? Tāpēc, ka Pou runāja 60 Minutes?
Jā, un viņai tas sanāca neticami labi.
To neizlems TV šovs. -Domā, tam nav nozīmes?
Nav. -Labi.
Pilsētnieki gribēs zināt,
kāpēc varonīgajai dakterei Annai Pou jāiet cietumā.
Kāpēc viņai jābūt vienīgajam cilvēkam, kuru vaino visā, kas nogāja greizi.
Zini, kurus neapcietināja?
Nevienu no korporācijas.
Nevienu no Tenet. Nevienu no LifeCare.
Un kā ar valdības ierēdņiem?
Kāpēc neapcietināja gubernatoru Blanko? Vai mēru Neiginu?
Viņi bija vadītāji. Viņi bija atbildīgie, sasodīts!
Tas mums ir jāpārvar.
Klau, es atv... Es tikai...
Es tikai mēģinu būt reālists,
lai mēs varam izdomāt, kā to paveikt.
Jā, tad ko tu gribi darīt?
Aizsūti visus tiesu medicīnas pierādījumus Moralesam
un apsien tos ar lielu sarkanu lenti.
Labi.
Apsveicu, Anna. Tu biji fantastiska. Labāk nevarēja būt.
Cerams, tev taisnība. -Es zinu.
Es sazinos ar vairākām mediķu grupām.
Pienāk kaudzēm atbalsta vēstuļu.
Labi, paklausies.
Es nupat šo saņēmu no Luiziānas Mediķu biedrības.
"Biedrība ir pārliecināta, ka daktere Pou rīkojās drosmīgi
ārkārtīgi grūtos un šausmīgos apstākļos
un pieņēma lēmumus, kas bija pacientu labākajās interesēs."
Mediķu kopiena stāv aiz tevis kā mūris.
Tas nomierina.
Man nupat zvanīja Frenks Minjārds, kriminālizmeklētājs.
Viņš redzējis interviju. Grib ar tevi satikties.
Kāpēc lai es to darītu?
Tā ir laba lieta. Uzticies man!
BĪBELE
Esmu šokā, ka neesam tikušies.
Es labi pazinu jūsu tēvu. Es bieži nācu uz jūsu māju.
Biju viena no 11 bērniem.
Tāpēc varbūt paskrēju jums garām vai uzvēmu jums.
Tas varēja notikt.
Jūsu tēvs bija brīnišķīgs cilvēks.
Un izcils ārsts. -Jā.
Viņš ļoti laipni norīkoja pacientes pie manis,
kad es sāku savu ginekologa praksi.
Pateicoties viņam, es kļuvu par ārsti.
Nu, kā jūs turaties?
Godīgi sakot, nav bijis viegli.
Noteikti.
Man ir nojausma, ko jūs piedzīvojāt.
Vētras laikā, lai tiktu uz savu biroju centrā,
man bija jābrien, jāpeld un jābrauc ar laivu.
Neticami.
Biju tur iesprūdis četras dienas.
Cik vērtīgs šķiet ēdiens un ūdens! -Jā.
Naktī nevarēju pagulēt šāvienu dēļ.
Mēs arī tos dzirdējām.
Cilvēki, kas tur nebija, nespēj to saprast.
Nē, nespēj. -Nē.
Mans darbs nav tikai līķu apskate. To var izdarīt jebkurš.
Es mēģinu apjēgt, kāpēc kas ir noticis.
Es mēģinu izprast iesaistītos, satikt viņus aci pret aci, ja varu.
Tas ir šausmīgi, kā mūsu pilsētu tagad tiesā.
Pilnībā piekrītu.
Man bijusi darīšana ar vairāk nekā 650 līķiem no Katrīnas.
650. Un tas ir tikai te Ņūorleānā.
Tas ir neaptverami.
Pateicos Dievam, ka nebiju tajā slimnīcā,
ka man nebija jāpieņem tie lēmumi.
Lai Dievs jūs svētī par visu paveikto!
Paldies. Paldies.
Tie bija Green Day Batonrūžas radio WVXT, kas atskaņo lielisku rokmūziku.
Tagad vietējo ziņu izklāsts.
Ņūorleānas kriminālizmeklētājs Frenks Minjārds šorīt paziņojis,
ka nav atradis pierādījumus slepkavībām
45 līķu gadījumā, kurus pagājušajā gadā
pēc viesuļvētras atrada Memoriālajā medicīnas centrā...
Hallo?
Dzirdēji, ko nupat paziņojis Minjārds?
Jā, nupat dzirdēju.
Kā var teikt, ka nav pierādījumu?
Es tev teicu, ka viņš gribēs izteikt savu spriedumu.
Tās ir muļķības! -Ei, kur tu esi?
Braucu uz Ņūorleānu.
Nē, Virdžīj, nē, nē...
Bļāviens!
Atvainojiet! Ei! Jūs nedrīkstat tur iet.
NAV PIERĀDĪJUMU PAR SLEPKAVĪBU
Kā jūs varējāt tā darīt? Tā teikt.
Šobrīd tik daudzi atbalsta dakteri Pou.
Publisks paziņojums par slepkavību ne tikai uzjundītu visu.
Tas nāktu par sliktu mūsu pilsētai.
Kā būs pilsētai, kad cilvēki uzzinās, ka paslaucījāt zem paklāja patiesību?
Sakiet man, Raideres jaunkundz.
Kas notiks, kad nākamreiz būs vētra? Vai arī pēc tam.
Jo tāds laiks pilnīgi noteikti pienāks.
Kas notiks, kad nebūs veselības aprūpes speciālistu, kam strādāt slimnīcās?
Nebūs ārstu. Nebūs medmāsu.
Jo viņi būs pārāk nobijušies: ja ārkārtas brīdī izdarīs ko nepareizi,
pret viņiem izturēsies kā noziedzniekiem.
Kas ar mūsu pilsētu notiks tad?
Gribat teikt, ka ārsti draudēs šīs pilsētas iedzīvotājiem?
Ka pametīs savu darbu?
Turklāt tas nav jūsu darbs.
Visu cieņu, bet nepiekrītu.
31 gadu mans darbs pilnībā bijis darīt labāko šai pilsētai.
Nē, jūsu darbs, jūsu patiesais darbs,
ir izteikt spriedumus, balstoties uz zinātniskiem faktiem, pierādījumiem.
Tā ka dariet savu sasodīto darbu!
Dariet to, kas jādara!
No attāluma tā izskatās kā jebkura Amerikas pilsēta,
bet, tagad atgriežoties Ņūorleānā, redzami nodevības apmēri.
Prezidents apsolīja lielāko rekonstrukcijas programmu vēsturē.
Bet atnāciet uz nabadzīgākajiem rajoniem! Nav nekādu liecību par valdības palīdzību.
Naintvorda, tāpat kā citi nabadzīgie, melnādaino apdzīvotie rajoni,
ir burtiskā nozīmē pamesta sapūšanai.
Un vēl pārsteidzoši ir tas,
ka te ir palicis ļoti maz cilvēku, kuri varētu jautāt par nākotni.
Lejas Naintvorda zaudējusi vairāk nekā 10 000 iedzīvotāju,
palikuši tikai 7 % tās agrākās populācijas.
Tas ir ļoti negodīgi. Domāju, tas ir negodīgi.
Es nezinu, cik ilgi es izturēšu. Varbūt būs jākravā mantas un jābrauc prom.
Paskat, nopirkusi jau pirmās glāzītes. Ko...
Paldies, ka atbrauci.
Ei, tev viss labi?
Buč...
es vairs to nespēju.
Es saprotu, ka te iesaistīta politika. Neesmu muļķe.
Bet nesaprotu, kā cilvēki var tā novirzīties no faktiem.
Un es vienkārši... es vairs nespēju to sagremot.
Klau, es saasināti reaģēju. Mums ir pamatota lieta.
Nē. Tev bija pilnīga taisnība.
Te uz spēles ir daudz vairāk, ne tikai pliki fakti,
un man ir jāatver acis.
Man vajadzēja klausīt tevi, bet...
tagad, kad redzu, kurp šis vilciens iet, man jākāpj laukā
sava veselā saprāta dēļ. -Nē, Virdžīnij.
Nē, es neesmu tu.
Es tikai...
Es nespēju to neuztvert neticami personīgi.
Un tas mani plēš uz pusēm.
Buč, man patika ik mirklis, ko strādāju ar tevi.
Bet es vairs nespēju.
Varu to ar tevi apspriest? -Lūdzu, nevajag.
Ir jau gana grūti.
Mēs bijām laba komanda.
18 MĒNEŠUS PĒC VIESUĻVĒTRAS KATRĪNA
2007. GADA 20. FEBRUĀRIS
KRIMINĀLIZMEKLĒTĀJS FRENKS MINJĀRDS
Kungs, viņi tūlīt ir gatavi.
Paldies, mīļā.
Paldies visiem, ka šodien atnācāt.
Es gribu paskaidrot savu iepriekšējo paziņojumu.
Kad teicu, ka neredzu pierādījumus par slepkavību
līdzšinējā izmeklēšanā par Memoriālo slimnīcu,
es nedomāju to, ka Memoriālās slimnīcas pacienti nenomira slepkavības rezultātā.
Tas vēl ir jānosaka, un tas būs objekts tālākai izmeklēšanai
un manai runai, ko teikšu iepriekšējās izmeklēšanas zvērinātajiem.
Paldies.
MINJĀRDA PRESES KONFERENCE
Kā viņš var pateikt vienu lietu un pēc tam teikt kaut ko pavisam citu?
Es nezinu.
...tagad saka, ka neizslēdza slepkavību.
Iešu kaut ko padarīt.
Dārgā, varbūt nedaudz nomierinies.
Ko lai es daru? Sēžu un uztraucos par rezultātu, ko nevaru ietekmēt?
Nē, bet ko teiksi par šo? Aizbraucam ceļojumā, a?
Nu taču. Tikai mēs divi. Aizbraucam uz Floridu!
Un lai kāds mani nofotografē, kā sēžu un atpūšos pludmalē?
Vinc, zinu, ka gribi man labu, bet es neesmu tāda.
Tā... Tu mani pazīsti.
Man jānodarbina sevi. Tā varu saglabāt veselo saprātu.
Drīkstat apsēsties.
Labrīt. -Labrīt. Labrīt.
Dāmas un kungi, jūs esat izvēlēti
par Orleānas apgabala iepriekšējās izmeklēšanas zvērinātajiem.
Jūs dzirdēsiet pierādījumus,
un lēmumu pieņemt jums palīdzēs
apgabala prokurora birojs.
Šī nav tiesas prāva.
Jūs nedzirdēsiet kaislīgus abu pušu argumentus.
Tā vietā apgabala prokurora birojs jūs iepazīstinās
ar informāciju, ko viņi savākuši par šo konkrēto lietu.
Viņi kopā ar mani sniegs norādes, un, kad liks, jūs lemsiet par apsūdzību.
Jūs arī nedrīkstēsiet runāt par to, kas te notika. Vai skaidrs?
Jā. Jā, jūsu godība.
Tad jūs esat sākuši savu darbu.
Un mēs neko nezināsim, līdz viņi pieņems lēmumu.
Tas, ko viņi dara aiz slēgtām durvīm, notiek pilnīgā slepenībā. It viss.
Ja tu man lūgtu izgudrot visrafinētāko iespējamo spīdzināšanu,
tad tā būtu šāda.
Jā.
Tiesas prāva, lai kāds būtu spriedums, pilnībā mani iznīcinās, Rik.
Ko es darīšu?
Klausieties visi.
Tā ir Maja.
49 gadus veca sieviete, atkārtota faringālā karcinoma.
Operācija būs gara,
tāpēc gribu, lai visi koncentrējamies.
Labi.
Ar Dieva palīdzību darīsim viņas labā visu, ko spējam.
Āmen.
Daktere Pou, jūs šodien bijāt apbrīnojama.
Mēs labi pastrādājām. Mēs visi.
Daktere, es tikai gribēju, lai zināt: es ziedoju jūsu aizstāvības fondam.
Monika. Paldies.
Es vēlos būt tāda sieviete kā jūs.
Un es lūdzu par jums.
Paldies. Jā, es arī lūdzu par sevi.
23 MĒNEŠUS PĒC VIESUĻVĒTRAS KATRĪNA
2007. GADA 24. JŪLIJS
Sveicu atpakaļ zvērinātos.
CILVĒKU LIKUMI IR PAKĻAUTI DIEVIŠĶAJAM LIKUMAM.
Maikls Moraless, esmu te Luiziānas štata vārdā.
Zvērinātie ir nonākuši pie slēdziena šajā lietā.
Annas Pou lietā
jums tika lūgts izskatīt desmit punktu apsūdzības rakstu.
Viens punkts ir par otrās pakāpes slepkavību,
un deviņi - par sazvērestību paveikt otrās pakāpes slepkavību.
Ko jūs sakāt?
Visos desmit punktos ir lemts: "Nav pamata izvirzīt apsūdzību."
Vai pareizi?
Jā, jūsu godība.
Nu tad ļoti labi. Šī lieta un jūsu darbs ir galā.
Jaunumi par kontroversiālo krimināllietu.
Ņūorleānas zvērinātie neizvirzīs apsūdzību
ķirurģei, kuru vaino četru smagi slimu pacientu nogalināšanā.
Zvērinātie nolēmuši neizvirzīt viņai kriminālapsūdzību.
Anna.
Viņi neizvirzīja apsūdzību.
Nevienā punktā. -Ak Dievs.
Ak mans Dievs. Dievs. Kungs, paldies. -Ko? Ko? Nekas nebūs?
Ak, Dievs, paldies tev.
Nekas?
Nē.
Apgabala prokuror Džordan. -Ko jūs domājat par zvērināto lēmumu?
Es piekrītu viņiem. Paldies.
Moralesa kungs, komentāru, lūdzu!
Lūdzu, paņemiet kopiju.
Jūs redzēsiet, ka tiesu medicīnas eksperti no visas valsts
secinājuši, ka Memoriālajā medicīnas centrā notikušās nāves
bija slepkavības.
Ja tas tā ir, kungs, kāpēc zvērinātie neizvirzīja apsūdzību?
Viņi nedabūja uzklausīt šo tiesas medicīnas ekspertu domas.
Kāpēc ne? -Tas jājautā apgabala prokuroram.
Vai domājat, ka ir godīgi tiesāt dakteri Pou par viņas lēmumiem,
zinot to, cik šausmīgi bija apstākļi?
Es atsakos pieņemt, ka ar apstākļiem var attaisnot cilvēka dzīvības atņemšanu.
Kāda ir cilvēka dzīvības vērtība?
Kādi apstākļi gan varētu būt attaisnojums cilvēku dzīvības atņemšanai?
Šī lieta uzdod šādus jautājumus.
Tāpēc nē. Es pilnīgi nekādā gadījumā nedomāju,
ka zvērinātie nonākuši pie pareizā lēmuma.
Buč?
Tev viss labi?
Jā, jā, viss kārtībā.
Mīļais, zinu, ka tev nepatīk apspriest savas lietas,
bet... man žēl, ka šī lieta nebeidzās tev pa prātam.
Tā slimnīca nebija kaut kāds kaujas lauks,
kur lidotu mīnmetēju šāviņi. Tas bija patvērums.
Viņiem bija ēdiens, dzēriens un glābšanas laivas.
Vai cilvēks drīzāk neriskētu, ka tiek nests lejā pa trepēm
vai, velns, nolaists lejā pa logu, nekā ka vispār nemēģina?
Kāpēc nemēģināja dabūt viņu laukā?
Ja tu esi ārsts, tu vari izlemt, kurš dzīvos un kurš mirs?
Ja domā, ka jādod pacientiem liela deva morfija un midazolāma kokteiļa,
tas ir tavs lēmums?
Un kā tu vari ignorēt faktu,
ka citi cilvēki evakuēja cilvēkus
tajā laikā, kad tu "atbrīvoji no sāpēm"?
Nabaga cilvēki.
Nabaga ļaudis, viņi nenojauta, kas ar viņiem notiek.
Viņi nekā nevarēja sevi aizstāvēt.
Tas tiešām sāp, Lina. Lina, tas tiešām sāp.
Es zinu.
Es gribēju jums to atdot atpakaļ.
Kaut mēs būtu spējuši paveikt vairāk.
Tā nebija jūsu vaina.
Visi tie cilvēki, kam ir vara, nostājās aiz dakteres Pou.
Emets. Viņš bija mans vidusskolas sirdsāķītis.
Iepazinos, kad man vajadzēja partneri skolas ballei.
Viņš bija manas draudzenes brālis, biju redzējusi viņu sēžam uz lieveņa.
Es teicu savai draudzenei:
"Pajautā savam brālim, vai grib mani vest uz balli."
Un viņš aizveda.
Emets.
Viņš mēdza man teikt: "Meitēn, tu būsi mana sieva."
Un es teicu: "Puis, tu būtu pēdējais, ko es uz šīs zemes precētu."
Tikai lai viņu samulsinātu.
Viņš bija vismīlošākais, rūpju pilnākais vīrietis, kādu esmu satikusi.
Kaut es būtu viņu satikusi.
Slepkavībai nav noilguma.
Esmu ilgu laiku gaidījusi taisnīgumu. Varu pagaidīt vēl nedaudz ilgāk.
TIESLIETU DEPARTAMENTS
Ei, skat, kas tas! Ziemassvētku Pagātnes Gars.
Jā. Aizvien tevi vajāju.
Atbraucu paņemt atlikušās mantas.
Skatos, ka neviens nav ieņēmis tavu vietu.
Jā, paņēmu piecu minūšu atelpu.
Tu laikam gudri darīji, aiziedama tad, kad aizgāji, a?
Tāpēc gan nav vieglāk to pieņemt.
Piedod par rupjību, bet kas, dirsā, tur notika?
Cita starpā viņi tā arī neizsauca Kristiju Džonsoni.
Ko?
Kā var neizsaukt slepkavības aculiecinieci?
Un arī neizskatās, ka būtu liecinājuši kādi neatkarīgie tiesu medicīnas eksperti.
Par ko gan viņi domāja?
Tas ir dziļš jautājums.
Bet iepriekšējās izmeklēšanas zvērināto protokoli ir aizzīmogoti,
tāpēc nekad neuzzināsim.
Nespēju nedomāt par to, ka salaidām dēlī, apsūdzēdami tikai Pou.
Pierādījumu upe plūda noteiktā virzienā, un mums bija tai jāseko.
Aizveda mūs tieši pie Pou.
Jā, pie ārstes, kura visos veidos bija nevainojama, izņemot to, kur nebija.
Jāiet uz priekšu.
Priecājos, ka tevi sastapu, Buč.
Es arī.
Sargi sevi, Virdžīnij.
Atā.
GADU VĒLĀK
Dāmas un kungi...
GATAVĪBA KATASTROFĀM VESELĪBAS APRŪPES NOZARĒ
...man ir gods šovakar
jūs iepazīstināt ar mūsu goda viesi doktori Annu Pou.
Paldies. Liels paldies visiem.
Paldies. Es tikai pateikšu dažas īsas piezīmes.
Neviens no mums šajā telpā
nekad neaizmirsīs to, kas notika viesuļvētras Katrīna laikā.
Mums katram ir savs stāsts.
To, kas notika ar mani Memoriālajā slimnīcā...
ir grūti aprakstīt.
Karstums, smaka, elektrības trūkums,
haoss, kad mēģinājām evakuēt pacientus.
Tad trešdienā evakuācija apstājās. Vienkārši apstājās.
Mēs nezinām, kāpēc. Neviens mums nepateica, kāpēc.
Tad ceturtdienā mums pateica, ka šodien visi jādabū laukā no slimnīcas.
Pēc piecām negulētām dienām un naktīm piezvanīja Ārkārtas situāciju pārvalde:
"Dienas vidū atņemsim propellerlaivas,
tāpēc visus, kurus varat dabūt laukā no slimnīcas, dabūjiet laukā,
jo viņi vairs nedrīkst palikt iekšā."
Krasta apsardze atsūtīja helikopterus,
bet tie ieradās tikai ceturtdienas pēcpusdienā.
Man jāpiebilst kaut kas, ko es nezināju.
Krasta apsardzes helikopteri naktī nevar lidot.
Mēs nesaņēmām vajadzīgo palīdzību, lai varētu evakuēt pacientus.
Pat ne tuvu.
Mūs bija atstājusi vienus
vietējā, štata un arī federālā valdība. Tās mūs pilnībā pievīla.
Mēs bijām pamesti.
Es esmu tikai ārste.
Pienākums rūpēties - tas izklausās viegli. Tas izklausās lieliski.
Bet dzīvē tas ne vienmēr tā ir.
Es dziļi savā sirdī zinu, ka mēs ikviens tajā slimnīcā
darījām visu, ko spējām, lai atbrīvotu no sāpēm un aprūpētu.
Neviens nebija pamests. Neviens nebija atstāts novārtā.
Un pret visiem izturējās ar cieņu.
Un, lai gan 2006. gada 17. jūlijā, mana aresta dienā, mana dzīve uz mūžu mainījās,
es neuzlūkoju savus apstākļus ar rūgtumu,
jo Dievs ir bijis patiesi lielisks.
Un viņš tik daudzus cilvēkus sūtīja man palīgā tajā laikā. Tā tiešām bija.
Viņš sūtīja manus draugus...
manu ģimeni, manus pacientus,
medmāsas, manus kolēģus ārstus.
Es redzu, ka daudzi esat šajā zālē.
Bez jums visiem manis te nebūtu.
Ziniet, tā drosme un spēks, ko jūs man devāt,
patiesi ir Dieva dāvana.
Tāpēc jūsu mīlestība un Dieva diženums
palīdzēja man ik rītu piecelties no gultas.
Es sevi uzskatu par vienu no laimīgākajiem cilvēkiem.
Tieši jūsu atbalsta dēļ. Un par to esmu jums pateicīga.
Jā!
Liels paldies no sirds dziļumiem. Paldies jums.
Paldies. Paldies.
Sveika, Anna. -Horas.
Es tā priecājos tevi te redzēt. -Kā iet Vincam?
Labi. Kur viņš ir?
Viņš ir tur, dejo. -Jā.
Gatavs pēc pagājušā gada atlaist grožus.
Varu tikai iztēloties.
Horas, tas bija sirreāli.
Tas bija sirreāli.
Tas ir vienīgais veids, kā varu to aprakstīt.
Anna, Ārkārtas situāciju pārvalde neatņēma propellerlaivas.
Tās vadīja brīvprātīgie.
Un viņi nevarēja piezvanīt un pateikt, jo mūsu telefoni nedarbojās.
Un tu zini, ka Krasta apsardzes helikopteri lidoja naktī.
Viņi izmantoja nakts redzamības brilles.
Viņi visu laiku veica glābšanu.
Nebija tā, ka Krasta apsardze nemēģināja glābt pacientus.
Horas. Viņi nelidoja naktī.
Pajautā Vincam. Viņš ir pilots.
Anna, es arī biju Memoriālajā medicīnas centrā.
Tas, ka tu kaut ko atceries pa savam, nepadara to par patiesību.
Ak vai.
Es tev vēlu labu.
MEMORIĀLAIS MEDICĪNAS CENTRS
DR. ANNA POU TURPINA STRĀDĀT MEDICĪNĀ ŅŪORLEĀNAS APGABALĀ.
DR. POU UN VIŅAS ADVOKĀTS UZRAKSTĪJA TRĪS LIKUMPROJEKTUS,
KAS KATASTROFU GADĪJUMĀ PASARGĀ MEDIĶUS NO TIESVEDĪBAS.
TIE TIKA VIENBALSĪGI PIEŅEMTI.
CIVILAJĀS PRĀVĀS PRET DR. POU UN CITIEM,
KO IEROSINĀJA TRĪS ĢIMENES, ARĪ EVERETI, PANĀCA IZLĪGUMU.
ĢIMENES PIEKRITA KLUSĒT PAR VIENOŠANĀS NOSACĪJUMIEM.
NETIKA APSŪDZĒTS NEVIENS NO MEMORIĀLĀ CENTRA DARBINIEKIEM
PAR NOTIKUMIEM PĒC VIESUĻVĒTRAS KATRĪNA.
2006. GADĀ ARMIJAS INŽENIERU KORPUSS ATZINA,
KA KĻŪDAS DIZAINĀ UN KONSTRUKCIJĀ
NOVEDA PIE PLŪDIEM PĒC VIESUĻVĒTRAS KATRĪNA.
2018. GADĀ ARMIJAS INŽENIERU KORPUSS PABEIDZA
JAUNU 14 MILJARDUS DOLĀRU VĒRTU DAMBJU UN PLŪDU AIZSARGVAĻŅU TĪKLU
AP ŅŪORLEĀNU.
OKEĀNA LĪMEŅA CELŠANĀS UN AUGSNES IEGRIMŠANAS DĒĻ
SISTĒMA VARĒTU BŪT JĀUZLABO JAU 2023. GADĀ.
TĀ ARĪ NAV ATRISINĀTS JAUTĀJUMS, KĀ ĀRKĀRTAS SITUĀCIJĀ
768 FILMA VELTĪTA TIEM, KURI CIETA UN KĀDU ZAUDĒJA
VIESUĻVĒTRĀ KATRĪNA UN TAI SEKOJUŠAJOS NOTIKUMOS.
UN ŅŪORLEĀNAS NEZŪDOŠAJAM SPARAM.
Tulkojusi Laura Hansone